[{"text_idx": "#000003", "text": "Mentrwch yn Gall yn y Gaeaf"}, {"text_idx": "#000004", "text": "Mae\u2019r gaeaf yn dod a\u0302 heriau ychwanegol i bob un ohonom, yn enwedig pan fo\u2019r bryniau wedi\u2019u gorchuddio ag eira, pan fo\u2019r tywydd yn newid, pan fo tymheredd yr aer a\u2019r dw\u0302r yn gostwng yn sylweddol, pan fo\u2019r gwyntoedd yn cynyddu\u2019r teimlad o oerni a phan fo\u2019r dyfrffyrdd (afonydd, llynnoedd, camlesi) yn dechrau rhewi. Mae padlo un o\u2019n dyfrffyrdd niferus, archwilio\u2019r arfordir neu fentro i\u2019r bryniau a\u2019r mynyddoedd yn y gaeaf yn cynnig profiad cwbl unigryw a gwerth chweil, ond cofiwch fod y dyddiau\u2019n fyr a gall y tywydd newid yn gyflym....felly mae angen i chi gynllunio ar gyfer pob math o amodau."}, {"text_idx": "#000005", "text": "Er mwyn gwneud eich diwrnod da yn hyd yn oed gwell yn y gaeaf, bydd angen OFFER, SGILIAU & GWYBODAETH ychwanegol arnoch a gwell dealltwriaeth o\u2019r TYWYDD \u2013 y tu hwnt i\u2019r hyn sydd ei angen yn ystod yr haf."}, {"text_idx": "#000006", "text": "Yn y gaeaf, p\u2019un a ydych yn mynd allan am dro gyda\u2019r ci; yn mentro i\u2019r bryniau i gerdded a / neu i ddringo; neu\u2019n wynebu\u2019r dyfroedd arfordirol neu fewndirol i nofio, padlo neu hwylio, gwnewch yn siw\u0302r eich bod yn gofyn 3 chwestiwn i chi\u2019ch hun cyn i chi gychwyn:"}, {"text_idx": "#000007", "text": "Edrychwch ar ein \u2018Rhestr o Offer Hanfodol\u2019 i sicrhau bod gennych yr hyn sydd ei angen ar gyfer eich antur dewisol yn y gaeaf. Nid oes angen i\u2019r offer fod y math drutaf nac o\u2019r radd flaenaf; does ond angen i chi bacio\u2019r pethau iawn i sicrhau eich bod yn gallu mwynhau eich diwrnod beth bynnag fo\u2019r tywydd."}, {"text_idx": "#000008", "text": "Esgidiau a\u0302 gwadn gadarn gyda sanau priodol\nSbectol haul \u2013 weithiau bydd yr haul yn tywynnu yn y gaeaf!\nTrowsus gwrth-ddw\u0302r a siaced ddiddos"}, {"text_idx": "#000019", "text": "Mae tywydd gaeafol yn hynod anrhagweladwy. Treuliwch amser i ddeall sut mae\u2019r tywydd wedi bod dros y dyddiau diwethaf, beth mae\u2019r tywydd yn ei wneud ar ddiwrnod eich antur a sut mae hynny\u2019n effeithio ar y ddaear a\u2019r amodau amgylcheddol."}, {"text_idx": "#000020", "text": "Gall glaw trwm drwy\u2019r hydref a\u2019r gaeaf newid patrymau a lefelau afonydd yn ddramatig, felly mae bob amser yn werth edrych ar y llif a\u2019r lefelau cyn mynd allan ar yr afon. Bydd gwyntoedd cryfion yn effeithio ar ymchwydd y mo\u0302r ar hyd yr arfordir a\u2019r draethlin ac maent yn gwneud amodau ar lynnoedd mewndirol yn anodd."}, {"text_idx": "#000021", "text": "Ar dir, gall eira, glaw a chenllysg wneud amodau\u2019r ddaear yn anodd. Mae amodau tir rhewllyd yn arbennig o beryglus; a gall fod angen cramponau; gwnewch yn siw\u0302r eu bod wedi\u2019u haddasu ar gyfer maint eich esgid a bod gennych chi\u2019r wybodaeth a\u2019r sgiliau i\u2019w defnyddio. Os ydych chi\u2019n beicio mynydd, ceisiwch osgoi llwybrau lle mae yna eira dwfn."}, {"text_idx": "#000022", "text": "Gall gwyntoedd cryf effeithio ar eich gallu i wneud cynnydd ac ychwanegu at oerni\u2019r gwynt; daw hyn yn fwy sylweddol po uchaf yr ewch. Cofiwch y byddwch chi\u2019n blino\u2019n gynt mewn tywydd gwlyb, pan fo gwyntoedd yn gryf a phan fo tymheredd yr aer yn oer \u2013 efallai y bydd angen i chi newid eich cynlluniau, cadw at lefelau is a / neu ddilyn llwybr byrrach."}, {"text_idx": "#000023", "text": "Mae gan y Swyddfa Dywydd wefan benodol ar gyfer rhagolygon y tywydd yn y prif ardaloedd mynyddig. Cyhoeddir rhagolygon ddwywaith y dydd ac maent yn cynnwys oriau golau dydd. Gall y tywydd newid yn gyflym gydag amser ac, os ydych yn y bryniau / mynyddoedd, bydd hefyd yn amrywio yn o\u0302l uchder. Edrychwch ar y rhagolygon i gael gwybod am y pwynt uchaf ar eich llwybr a\u2019ch amser cychwyn a gorffen."}, {"text_idx": "#000024", "text": "Mae rhai rhanbarthau yn darparu gwybodaeth leol gyfredol am yr amodau yn y bryniau a\u2019r mynyddoedd:"}, {"text_idx": "#000026", "text": "Pam fo\u2019 deall rhagolygon y tywydd yn arbennig o bwysig yn y bryniau a\u2019r mynyddoedd?"}, {"text_idx": "#000027", "text": "Gall gwyntoedd mewn stormydd, glaw trwm parhaus neu stormydd eira fod yn wyllt ar y copa pan fo hi\u2019n gymylog a dim ond yn awelog yn y dyffrynnoedd.\nGall amodau oerach ar uchder a gwyntoedd cryfion achosi oerfel gwynt difrifol, a gall arwain at hypothermia, yn enwedig os bydd dillad gwrth-ddw\u0302r yn cael eu gwlychu mewn amodau gwlyb.\nMae rhew ac eira yn cael eu hachosi gan dymheredd oerach ar uchder. Gall eira barhau i fod ar y ddaear ymhell i mewn i\u2019r gwanwyn neu\u2019r haf, yn enwedig ar lethrau cysgodol sy\u2019n wynebu\u2019r gogledd.\nGall rhai amodau achosi eirlithriadau hefyd. Darperir rhagolygon eirlithriadau ar gyfer yr Alban gan Wasanaeth Gwybodaeth Eirlithriadau yr Alban.\nMae cymylau isel, a greir naill ai gan gymylau sy\u2019n symud ar draws yr ardal neu gan y bryniau, yn arwain at welededd gwael iawn. Gall cymylau neu eira trwm ynghyd ag eira ar y ddaear achosi storm eira."}, {"text_idx": "#000028", "text": "Os ydych chi\u2019n mentro i\u2019r dw\u0302r neu arno, edrychwch ar y tywydd ar gyfer yr ardal y byddwch chi\u2019n mynd iddi a pharhau i gadw golwg arno oherwydd bydd yr amodau hyn yn newid yn gyflym."}, {"text_idx": "#000029", "text": "Gwnewch yn siw\u0302r eich bod yn cynllunio ymlaen llaw ar gyfer eich antur yn y gaeaf;"}, {"text_idx": "#000032", "text": "P\u2019un a ydych chi\u2019n newydd i fentro i\u2019r awyr agored yn y gaeaf neu\u2019n brofiadol, ble bynnag rydych chi\u2019n mynd a beth bynnag rydych chi\u2019n ei wneud, ystyriwch eich SGILIAU A\u2019CH GWYBODAETH a rhai eich cyd-deithwyr. Rhaid i\u2019ch cynlluniau ystyried sgiliau a gwybodaeth y person lleiaf galluog/profiadol yn eich grw\u0302p."}, {"text_idx": "#000033", "text": "Mae llywio yn y gaeaf yn gam ymlaen ar yr hyn rydych chi\u2019n ei wybod ac yn ei wneud yn barod os ydych chi\u2019n mentro allan yn yr haf. O ganlyniad, bydd angen i chi fod yn llawer mwy manwl gywir gan fod llawer mwy o newidiadau i\u2019w hystyried: gwelededd gwael, tir wedi rhewi, eira, risg eirlithriadau; bydd pob un o\u2019r rhain yn gofyn bod gennych sgiliau estynedig a gwell dealltwriaeth. Beth bynnag fo\u2019ch gweithgaredd dewisol, mae\u2019n syniad da gwella eich sgiliau gyda hyfforddiant:"}, {"text_idx": "#000034", "text": "Hill walking/MountaineeringCanw\u0302io a chwaraeon padlo eraill, gan gynnwys rhwyf-fyrddioMountain bikingHwylio, Hwylfyrddio a Chychod Pw\u0302erRock climbingMarchogaeth"}, {"text_idx": "#000035", "text": "Os ydych chi\u2019n mynd am dro i\u2019r bryniau ar droed neu ar feic mynydd ac yn sylweddoli bod cyrraedd y copa yn mynd i fod yn her, yna newidiwch i lefel is y gallwch chi i gyd ei mwynhau a\u2019i chyflawni\u2019n gyfforddus."}, {"text_idx": "#000036", "text": "Os yw\u2019r tywydd neu amodau\u2019r tir y tu hwnt i\u2019ch gallu neu\u2019ch offer, ystyriwch eich opsiynau \u2013 mae\u2019n iawn dewis llwybr mwy addas neu droi\u2019n o\u0302l.\nChwiliwch am lwybrau sydd wedi\u2019u hyrwyddo a\u2019u disgrifio\u2019n dda sy\u2019n addas i\u2019ch gallu. Edrychwch ar wefannau Parciau Cenedlaethol ac AHNE am lwybrau cerdded ar gyfer pob gallu."}, {"text_idx": "#000041", "text": "Os byddwch yn disgyn i mewn i\u2019r dw\u0302r naill ai\u2019n fwriadol neu\u2019n anfwriadol, cofiwch \u2018Arnofiwch i Fyw\u2019 \u2013 mae sioc dw\u0302r oer yn mynd heibio mewn llai na 2 funud, felly ymlaciwch ac arnofiwch ar eich cefn nes y gallwch reoli eich anadlu."}]